Jun 29,2017
వరుసగా ఆరో సెషన్‌లోనూ అవే నష్టాలు..
చెన్నై: నిరంతర ర్యాలీ అనంతరం రిలయన్స్‌ షేర్లు తీవ్ర అమ్మకాల ఒత్తిడికి గురికావడంతో స్టాక్‌ మార్కెట్లు బుధవారమూ నష్టాల్లో ముగిశాయి.వీటికితోడు జూన్‌ నెల డెరివేటివ్స్‌ కాంట్రాక్టులు ముగింపు, జీఎస్‌టీ అమలు ప్రారంభంలో కొన్ని ఇబ్బందుల్లో ఎదురుకావొచ్చున్న జైట్లీ వ్యాఖ్యాలు, దివాలా ప్రక్రియను ప్రారంభించిన కంపెనీలకు సంబంధించిన మొండిబాకాయిలపై కేటాయింపుల్ని పెంచాలంటూ బ్యాంకులకు ఆర్‌బీఐ ఆదేశాలు, బలహీనమైన అంతర్జాతీయ సంకేతాల మధ్య మార్కెట్లు వరుసగా ఆరో సెషన్‌లోనూ నష్టాల్లోకి జారుకున్నాయి. ఈ నేపథ్యంలో బీఎస్‌ఈ సెన్సెక్స్‌ 123.93 పాయింట్ల నష్టంతో 30,834.32 పాయింట్ల వద్ద స్థిరపడింది. ఎన్‌ఎస్‌ఈ నిప్టీ 20.15పాయింట్లు క్షీణించి నిప్టీ 9500 దిగువకు పడిపోయింది. 9,491.25 పాయింట్ల వద్ద ముగిసింది. కన్సూమర్‌ డురెబుల్‌ సూచీ 1.22శాతం, అయిల్‌ అండ్‌ గ్యాస్‌ 0.79శాతం, ఎఫ్‌ఎంసీజీ 0.67శాతం, క్యాపిటల్‌ గూడ్స్‌్‌ 0.25శాతం క్షీణించాయి. ప్రపంచవ్యాప్తంగా మరో సైబర్‌ అటాక్‌ చోటుచేసుకోవడంతో పాటు చమురు ధరలు నిరాశపర్చడంతో అంతర్జాతీయ మార్కెట్లు రెండు నెలల కనిష్టానికి పడిపోయాయి.
మీ స్నేహితులకు రికమెండ్ చెయ్యండి